b'\n_START_ARTICLE_\nFrank Vandenbroucke\n_START_SECTION_\nKarriere\n_START_PARAGRAPH_\nHan blev professionel i 1994 i en alder af blot 19 og slog allerede igennem \xc3\xa5ret efter med en sejr i Paris-Brussels. Hans helt store gennembrud kom i 1998, da han vandt Paris-Nice og Gent-Wevelgem._NEWLINE_I 1999 skiftede han til det franske hold Cofidis, og vandt Li\xc3\xa8ge-Bastogne-Li\xc3\xa8ge, Omloop Het Volk, og en etape i Paris-Nice og to i Vuelta a Espa\xc3\xb1a. Hans sejr i Li\xc3\xa8ge-Bastogne-Li\xc3\xa8ge var overlegen, og fik en del opm\xc3\xa6rksomhed fordi han p\xc3\xa5 forh\xc3\xa5nd gik ud p\xc3\xa5 tv og fortalte, hvor han skulle s\xc3\xa6tte angrebet ind, noget han ogs\xc3\xa5 gjorde._NEWLINE_Trods hans endnu unge alder skulle dette vise sig at blive hans bedste s\xc3\xa6son. De f\xc3\xb8lgende \xc3\xa5r bragte lejlighedsvist store pr\xc3\xa6stationer, inden resultaterne helt udeblev midt i adskillige skandaler og problemer._NEWLINE_I februar 2007 publicerede Vandenbroucke sin biografi, hvor han indr\xc3\xb8mmede brug af ulovlige pr\xc3\xa6stationsfremmende midler._NEWLINE_12. oktober 2009 d\xc3\xb8de han af lungeemboli i Senegal.'